open-index/open-wikipedia-markdown huggingface dataset:
โรงเรียนโคราชพิทยาคม

** โรงเรียนโคราชพิทยาคม** (Korat Pittayakhom School) ก่อตั้งเมื่อวันที่ 2 พฤษภาคม 2519 เป็นโรงเรียนมัธยมศึกษาประเภทโรงเรียนสหศึกษา ตั้งอยู่ 234 ซอยมิตรภาพ 8 ถนนมิตรภาพ ตำบลในเมือง อำเภอเมือง จังหวัดนครราชสีมา 30000 

## ประวัติโรงเรียน
โรงเรียนโคราชพิทยาคมนั้น เดิมชื่อโรงเรียนปรุใหญ่พิทยาคม เป็นโรงเรียนประจำตำบลปรุใหญ่ เนื่องจากในสมัยก่อนนั้นการเดินทางไม่ได้มีความสะดวกสบายเหมือนในสมัยนี้ ทำให้ชาวบ้านปรุใหญ่ได้เรียกร้องให้มีการตั้งโรงเรียนขึ้นในเขตชุมชน เพื่อให้บุตรหลานได้มีที่เล่าเรียนและไม่ต้องเดินทางไกลเพื่อเข้าไปศึกษาในตัวเมือง และในปี 2518 ทางกระทรวงศึกษาธิการได้เห็นสมควรให้ก่อตั้งโรงเรียนขึ้นในบริเวณตำบลปรุใหญ่ โดยได้ที่ดินว่างเปล่าจำนวน 40 ไร่ 1 งาน 12 ตารางวา ซึ่งเป็นที่สาธารณประโยชน์ที่ชาวบ้านเรียกว่า “โนนโคกโจม” เพื่อจัดตั้งโรงเรียนมัธยมศึกษาขึ้น

ในปี พ.ศ. 2519 นายสวัสดิ์ สายขุนทด ศึกษาธิการอำเภอเมืองนครราชสีมาได้เสนอเรื่องขอตั้งโรงเรียนมัธยมศึกษาบนพื้นที่ดังกล่าว ใช้ชื่อว่า “โรงเรียนปรุใหญ่พิทยาคม” ทางกระทรวงศึกษาธิการได้อนุมัติให้จัดตั้งโรงเรียนอย่างเป็นทางการเมื่อวันที่วันที่ 2 พฤษภาคม 2519 และเปิดทำการสอนอย่างเป็นทางการเมื่อวันที่ 21 มิถุนายน พ.ศ. 2519 โดยใช้โรงเรียนบ้านหลักร้อย องค์การบริหารส่วนจังหวัดนครราชสีมา เป็นสถานที่ชั่วคราวในการทำการเรียนการสอน ในปีแรกที่เปิดทำการสอนนั้นมีนักเรียนทั้งหมด 91 คน ครูช่วยราชการ 1 คน คือ นายเชียร ศิลนะชัย ตำแหน่งอาจารย์ 1 โรงเรียนบุญวัฒนา และครูอาสาช่วยสอนอีก 1 คนคือนางสาวนิทรา นัดพบสุข และนายเชียร ศิลนะชัย เป็นผู้บริหารคนแรกของโรงเรียนจนถึงปีการศึกษา พ.ศ. 2532 ตั้งแต่ก่อตั้งโรงเรียนขึ้นทางโรงเรียนก็ได้มีการพัฒนาทั้งในเรื่องของหลักสูตรและการพัฒนาในเรื่องของสถานศึกษาให้ได้มาตรฐานยิ่งขึ้น

เมื่อวันที่ 2 พฤษภาคม พ.ศ. 2520 โรงเรียนได้ย้ายมาตั้งที่ถนนมิตรภาพ ซอย 8 และใช้เป็นที่ตั้งโรงเรียนมาจนถึงปัจจุบัน

ในปี พ.ศ. 2525 ทางโรงเรียนได้เปลี่ยนชื่อจาก “โรงเรียนปรุใหญ่พิทยาคม” มาเป็น “โรงเรียนโคราชพิทยาคม” 

ปัจจุบันโรงเรียนโคราชพิทยาคมเปิดสอนตั้งแต่ระดับมัธยมศึกษาปีที่ 1 – ปีที่ 6 ระดับชั้นละ 3 ห้องเรียน ภายใต้การบริหารงานของ นายประเสริฐ ศรีแสนปาง ผู้อำนวยการสถานศึกษา

## การเดินทาง
การเดินทางสามารถเดินทางได้โดยใช้รถสองแถว
*สาย 12 (เลือดหมู-เหลือง)  วัดเลียบ-พะไล 

## บุคคลที่มีชื่อเสียง
*ธงธง มกจ๊ก นักแสดง, พิธีกร

## แหล่งข้อมูลอื่น
*เว็บไซต์โรงเรียนโคราชพิทยาคม 

## อ้างอิง

หมวดหมู่:โรงเรียนในอำเภอเมืองนครราชสีมา
หมวดหมู่:โรงเรียนประจำจังหวัด
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครราชสีมา
หมวดหมู่:โรงเรียนที่ก่อตั้งในปี พ.ศ. 2519
ทะเลสาบเบรา

**ทะเลสาบเบรา** หรือ **ทะเลสาบเบเร** (/bˈɐjɾɐ/; Sinhalese: බේරේ වැව, translit. *Bērē væva*; Tami: பேரே ஏரி, translit. *Pērē ēri*) เป็นทะเลสาบกลางเมืองโคลัมโบ ประเทศศรีลังกา ทะเลสาบนี้ล้อมรอบด้วยธุรกิจใหญ่หลายแห่งของเมือง บริเวณทะเลสาบมีพื้นที่ราว  เมื่อร้อยปีก่อน ในปัจจุบันลดขนาดลงเหลือเพียง  ด้วยสาเหตุหลายประการ ระหว่างยุคอาณานิคมซีลอนโปรตุเกส, ดัตช์ซีลอน และ บริทิชซีลอน ทะเลสาบนี้ถูกใช้ประโยชน์หลายด้าน ชื่อ "เบรา" นี้มาจากชื่อโปรตุเกส ทะเลสาบเบราเชื่อมต่อกับคลองหลายสายอย่างซับซ้อน ทำให้สามารถขนส่งสินค้าในเขตเมืองกับเมืองในแถลชานเมืองได้อย่างสะดวกสบาย

สถานที่ท่องเที่ยวริมขอบของทะเลสาบนี้ เช่น ตลาดน้ำเปตตาห์, สีมามาลักในวัดคงคารามยะ เป็นต้น

## อ้างอิง

หมวดหมู่:สถานที่ท่องเที่ยวในโคลัมโบ
โลทัสทาวเวอร์

**โลทัสทาวเวอร์** (**Lotus Tower**; ; ) หรือ **โคลัมโบโลทัสทาวเวอร์** (Colombo Lotus Tower) เป็นหอคอยสูง 356 เมตร ตั้งอยู่ในเมืองโคลัมโบ ประเทศศรีลังกา ถือเป็นแลนด์มาร์กและสัญลักษณ์สำคัญของประเทศศรีลังกา เมื่อเปิดตัวหอคอยในวันที่ 16 กันยายน 2019 หอคอยนี้กลายเป็นสิ่งก่อสร้างเดี่ยวที่สูงที่สุดในเอเชียใต้ และเป็นสิ่งก่อสร้างที่สูงที่สุดเป็นอันดับสองในเอเชียใต้รองลงมาจาก INS Kattabomman ในประเทศอินเดีย หอคอยนี้ถือว่าเป็นหอคอยที่สูงที่สุดเป็นอันดับที่ 11 ในเอเชีย และอันดับที่ 19 ของโลก ในตอนแรกมีแผนจะสร้างหอคอยนี้ในย่านชานเมืองของเปลิญะโกฑา (Peliyagoda) แต่สุดท้ายรัฐบาลย้ายมาสร้างในย่านกลางเมืองโคลัมโบแทน หอคอยทรงดอกบัวนี้ใช้งานเป็นหอคอยสำหรับการสื่อสาร เป็นหอสังเกตการณ์ และมีบริการและร้านค้าต่าง ๆ มากมาย ด้วยค่าใช้จ่ายก่อสร้างรวม 104.3 ล้านดอลลาร์สหรัฐ ซึ่งสนับสนุนด้านเงินทุนโดยธนาคารเพื่อการนำเข้าและส่งออกแห่งชาติ ประเทศจีน

หอคอยนี้เปิดสู่สาธารณชนเมื่อวันที่ 16 กันยายน 2019 โดยประธานาธิบดีศรีลังกา ไมตรีปาละ สิริเสนะ ใช้เวลาก่อสร้างรวม 7 ปี

## อ้างอิง

หมวดหมู่:สิ่งก่อสร้างในโคลัมโบ
หมวดหมู่:สถานที่ท่องเที่ยวในโคลัมโบ
วิหารมหาเทวีอุทยาน

**วิหารมหาเทวีอุทยาน** (; ชื่อเดิม: **สวนวิกตอเรีย**) เป็นสวนสาธารณะในโคลัมโบ ประเทศศรีลังกา โดยตั้งอยู่ถัดจากพิพืธภัณฑ์แห่งชาติโคลัมโบ เป็นสวนสาธารณะที่เก่าแก่ที่สุดและมีพื้นที่ใหญ่ที่สุดในย่านท่าเรือโคลัมโบ ตั้งอยู่ด้านหน้าของศาลาว่าการโคลัมโบ อาคารยุคอาณานิคม ชื่อของอุทยานตั้งเทิดพระเกียรติพระนางวิหารมหาเทวี พระราชมารดาของพระเจ้าทุฏฐคามณีอภัย ที่ดินของอุทยานได้รับบริจาคจาก Charles Henry de Soysa ในยุคอาณานิคมอังกฤษ และตั้งชื่อว่า "สวนวิกตอเรีย" ตามพระนามของสมเด็จพระราชินีนาถวิกตอเรียแห่งสหราชอาณาจักร กองทัพอังกฤษเข้ายึดพื้นที่สวนในช่วงสงครามโลกครั้งที่สอง โดย Australian 17th Brigade ตั้งฐานอยู่ที่นี่ หลังสงครามจบลงสวนสาธารณะได้รับการปรับปรุงและเปิดสู่สาธารณชนอีกครั้งในปี 1951

ภายในสวนประกอบด้วยพระพุทธรูปขนาดใหญ่และน้ำตกจำนวนมาก ภายในยังมีสวนสัตว์ขนาดย่อม ลานเด็กเล่น และ BAC Jet Provost ในสวนมีสระซึ่งมีเป็ดเทศว่ายน้ำอยู่

## อ้างอิง

หมวดหมู่:สถานที่ท่องเที่ยวในโคลัมโบ
รถด่วนราชธานี

**รถด่วนราชธานี**เป็นชุดรถไฟด่วนที่เปิดให้บริการสำหรับผู้โดยสารโดยการรถไฟอินเดียในประเทศอินเดีย เชื่อมโยงระหว่างเมืองหลวงและเมืองสำคัญของรัฐต่าง ๆ ในประเทศอินเดียเข้ากับกรุงนิวเดลี รถด่วนราชธานีเป็นรถด่วนที่มีศักดิ์สูงสุดในระบบรถไฟของประเทศอินเดีย

## ประวัติ
รถด่วนราชธานีขบวนแรกที่เปิดให้บริการได้แก่รถด่วนฮาวราราชธานี (Howrah Rajdhani Express) ซึ่งเปิดให้บริการเมื่อวันที่ 3 มีนาคม พ.ศ. 2512 รถด่วนฮาวราราชธานีเดินรถจากสถานีฮาวราในโกลกาตา รัฐเบงกอลตะวันตกถึงสถานีนิวเดลีเป็นระยะทาง  โดยใช้เวลาเพียง 17 ชั่วโมง 20 นาทีเท่านั้น รถด่วนราชธานีเป็นรถไฟขบวนแรกในอินเดียที่มีระบบปรับอากาศตลอดทั้งขบวน และครองสถิติรถไฟที่เร็วที่สุดในประเทศอินเดีย () จนกระทั่งถูกทำลายสถิติโดยรถด่วนโภปาลศตาพที () ใน พ.ศ. 2531

รถด่วนราชธานีมีต้นทางและปลายทางจากเมืองสำคัญของรัฐส่วนใหญ่ในประเทศอินเดีย โดยในรัฐทั้ง 28 ของประเทศอินเดียและดินแดนสหภาพชัมมูและกัศมีร์ มีเพียง 7 รัฐที่ไม่มีต้นทางหรือปลายทางของรถด่วนราชธานี ได้แก่ปัญจาบ มัธยประเทศ ราชสถาน หรยาณา อานธรประเทศ อุตตรประเทศ และอุตตราขัณฑ์

## การให้บริการ
รถด่วนราชธานีเป็นขบวนรถที่มีศักดิ์สูงสุดในระบบรถไฟอินเดีย เป็นรถปรับอากาศตลอดทั้งขบวน และมีอาหารและชาสำหรับผู้โดยสาร โดยราคาอาหารและเครื่องดื่มจะรวมอยู่ในค่าโดยสารแล้ว รถด่วนราชธานีมีตู้โดยสารสามแบบได้แก่รถนอนปรับอากาศชั้นหนึ่ง รถนอนปรับอากาศเตียงสองชั้น และรถนอนปรับอากาศเตียงสามชั้น

## เส้นทาง

รถด่วนราชธานีเปิดให้บริการ 25 เส้นทาง โดยสถานีต้นทางในกรุงนิวเดลีมีอยู่ด้วยกัน 3 สถานี ได้แก่นิวเดลี ฮัซรัตนิซามุดดีน และอานันทวิหาร ชื่อของรถด่วนราชธานีที่เดินรถในเส้นทางต่าง ๆ จะมีชื่อแตกต่างกันตามต้นทางจากรัฐนั้น ๆ เส้นทางรถด่วนราชธานีที่เปิดให้บริการมีดังนี้

## อ้างอิง

หมวดหมู่:การขนส่งระบบรางในประเทศอินเดีย
เมทัลเกียร์โซลิด

***เมทัลเกียร์โซลิด*** ( ) เป็นวิดีโอเกมแนวลอบเร้นที่พัฒนาและจัดจำหน่ายโดยโคนามิ ตัวเกมวางจำหน่ายสำหรับเครื่องเพลย์สเตชันใน ค.ศ. 1998 ตัวเกมถูกกำกับ, อำนวยสร้าง และเขียนโดยฮิเดโอะ โคจิมะ ตัวเกมได้เปิดตัวในงานโตเกียวเกมโชว์ใน ค.ศ. 1996 และแสดงในงานอิเล็กทรอนิกเอ็นเตอร์เทนเมนต์เอ็กซ์โปใน ค.ศ. 1997

*เมทัลเกียร์โซลิด* ได้รับการตอบรับอย่างดี โดยทำยอดขายไปมากกว่า 6 ล้านชุด พร้อมกับทำยอดเดโมไปมากกว่า 12 ล้านชุด ตัวเกมได้คะแนนโดยเฉลี่ย 94/100 บนเว็บไซต์เมทาคริติก และถูกยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาล และช่วยสร้างความนิยมให้กับประเภทลอบเร้นและฉากคัตซีนในเอนจิน ความสำเร็จของเกมทำให้มีการเปิดตัวเวอร์ชันขยายสำหรับเพลย์สเตชันและพีซี *Metal Gear Solid: Integral* และ *[[เมทัลเกียร์โซลิด: เดอะทวินสเนกส์]]* ตัวเกมรีเมคของเกมนี้บนเกมคิวบ์ ตัวเกมยังได้ออกภาคต่อตามมาด้วย *[[เมทัลเกียร์โซลิด 2: ซันส์ออฟลิเบอร์ตี]]* และภาคต่ออื่น ๆ อีกมากมายและสื่ออื่น ๆ รวมถึงละครวิทยุ การ์ตูน และนวนิยาย

## อ้างอิง

## แหล่งข้อมูลอื่น
* ''Metal Gear Solid'' official website 
* ''Metal Gear Solid: Integral'' official website 
* Official PC version website (Waybacked)
* ''Metal Gear Solid'' at MobyGames

เมทัลเกียร์โซลิด
หมวดหมู่:วิดีโอเกมที่ออกวางจำหน่ายในปี พ.ศ. 2541
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับเพลย์สเตชัน
หมวดหมู่:เกมสำหรับวินโดวส์
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในรัฐอะแลสกา
หมวดหมู่:วิดีโอเกมลอบเร้น
กองเรืออูที่ 12

**กองเรืออูที่ 12** (; ) เป็นกองเรืออูเยอรมัน ซึ่งได้รับการก่อตั้งเมื่อวันที่ 15 ตุลาคม ค.ศ. 1942 ที่บอร์โด ภายใต้การบัญชาการของ*[[คอร์เวทเทนคาพีเท็น]]* เคลาส์ ช็อลทซ์ กองเรือถูกยกเลิกเมื่อวันที่ 25 สิงหาคม ค.ศ. 1944 เนื่องจากการมาถึงของกองกำลังฝ่ายสัมพันธมิตรแบบจวนตัว

## ผู้บัญชาการกองเรือ

## เรืออูที่ได้รับมอบหมาย
เรืออูต่อไปนี้ได้รับมอบหมายให้กองเรืออูที่ 12 ที่บอร์โด ในช่วงเวลาต่าง ๆ ระหว่างอายุการใช้งานของพวกมัน:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

สามสิบเก้าในสี่สิบสองลำของเรืออูที่ได้รับมอบหมายให้กองเรืออูที่ 12 ถูกทำลายระหว่างการมอบหมาย ก่อนที่ฐาน ณ บอร์โดซ์จะถูกฝ่ายสัมพันธมิตรเข้ายึด ส่วน*เรืออู-861*, *เรืออู-862* และ*เรืออู-1061* สามารถหลบหนีได้ และได้รับการถ่ายโอนไปยังกองเรืออูอื่น ๆ

## อดีตเรือดำน้ำอิตาลีที่ได้รับมอบหมาย
เรือดำน้ำอิตาลีต่อไปนี้ถูกเข้ายึดหลังจากการยอมจำนนของอิตาลีในเดือนกันยายน ค.ศ. 1943 และมอบหมายให้กองเรืออูที่ 12:

* *อูอีเท-22 (อัลปีโน บาโญลีนี)*
* *อูอีเท-23 (เรจีนัลโด จูลีอานี)*
* *[[เรือดำน้ำอิตาลีโกมันดันเต กัปเปลลีนี|อูอีเท-24 (โกมันดันเต กัปเปลลีนี)]]*
* *[[เรือดำน้ำอิตาลีลุยจี โตเรลลี|อูอีเท-25 (ลุยจี โตเรลลี)]]*

## อ้างอิง

* 

12
วัดคงคาราม (ประเทศศรีลังกา)

**วัดคงคาราม** เป็นหนึ่งในวัดที่สำคัญที่สุดในโคลัมโบ ประเทศศรีลังกา สร้างขึ้นด้วยสถาปัตยกรรมผสมผสานทั้งสมัยใหม่และวัฒนธรรมดั้งเดิม วัดแห่งนั้ตั้งอยู่ริมทะเลสาบเบรา และสร้างขึ้นในราวปลายศตวรรษที่ 19

สถาปัตยกรรมในวัดผสมผสานทั้งศรีลังกา, ไทย, อินเดีย และจีน

วัดนี้มีอาคารต่าง ๆ คือวิหาร, เจดีย์, ต้นพระศรีมหาโพธิ, วิหารมันทิรัย (Vihara Mandiraya), สีมมามาลัก (Seema Malaka; โถงรวมของสงฆ์) และห้องประดิษฐานพระบรมสารีริกธาตุ นอกจากส่วนทางศาสนาแล้ว ยังมีพิพิธภัณฑ์, ห้องสมุด, กุฏิพระ, ปิริเวนา (โรงเรียนสอนเณร) สูงสามชั้น และห้องอื่น ๆ สำหรับทำกิจกรรม

## อ้างอิง

หมวดหมู่:วัดในประเทศศรีลังกา
หมวดหมู่:สิ่งก่อสร้างในโคลัมโบ
โก (โปเกมอน)

**โก** () หรือชื่อภาษาอังกฤษว่า **โกห์** () เป็นตัวละครเอกของโปเกมอนฉบับอนิเมะ

## ประวัติ
เด็กหนุ่มจากคุจิบะซิตี้ในภูมิภาคคันโต มีเป้าหมายคือการจับมิว และมีความฝันคือการจับโปเกมอนทุกสายพันธุ์

## โปเกมอนของโก
### อยู่ที่ตัว
* ฮิบานี → แรบบิฟุต → **[[เอสเบิร์น]]**
* เมซซอน → จิเมเลียน → **[[อินเทเลียน]]**
* **[[ซารุโนริ]]**

### อยู่กับศ.ซากุรางิ
* **[[คาเตอร์ปี]]**
* **มอร์ฟอน**
* **[[บัตเตอร์ฟรี]]**
* **[[ไคลอส]]**
* **[[สเปียร์ (โปเกมอน)|สเปียร์]]**
* สไตรค์ → **[[ฮัสซัม]]**
* **สึบาเมะ**
* **ทาแมนทา**
* **มูมา**
* **จูกอน**
* โฮชิกะริสึ → **โยคุบะริสึ**
* **ฮิฮิดารุมะ**
* **โกลูก**
* **[[คาระคาระ]]**
* **เบโตเบตา**
* **คาโมเนกิ**
* **[[คอยคิง]]**
* **[[เฮราครอส]]**
* พิคาชู → **[[ไรชู]]**
* **นัคครา**
* **[[ฟลายกอน]]**
* **นามาโคบูชิ**
* อำพันเก่า → **พเทอรา**
* **กันเทิล**
* **แอบโซล**
* **ฮิยัปปุ**
* เคโรมัตซึ → **[[เกโคกาชิระ]]**

### เดินทางด้วยกัน
* **โรตอม** ↔ **โปเกเด็กซ์โรตอม**

### ปล่อยไปแล้ว
* ฟลาเบเบ → **ฟลาเอตเต**
* **[[คิวคอน]]**

### แลกเปลี่ยน
* **[[ไคลอส]]**

### มอบให้ผู้อื่น
* **[[ดิกดาและดักทริโอ|ดักทริโอ]]**

**หมายเหตุ**: เครื่องหมาย **→** หมายถึง พัฒนาร่างเป็น

## แหล่งข้อมูลอื่น
* ข้อมูลโก ใน Bulbapedia

หมวดหมู่:ตัวละครในโปเกมอน
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2562
หมวดหมู่:ตัวละครในบันเทิงคดีที่มีความถนัดมือซ้าย
หมวดหมู่:ตัวละครมนุษย์เคลื่อนไหว
หมวดหมู่:ไซด์คิกอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครเด็กในอนิเมะและมังงะ
เกเนอราลเฟ็ลท์มาร์ชัล

304px|thumb|คฑาจอมพลแห่งปรัสเซีย

***เกเนอราลเฟ็ลท์มาร์ชัล*** () เป็นยศทหารชั้นจอมพลในเหล่าทัพบกของบรรดารัฐชาติเยอรมัน ซึ่งรวมถึงของจักรวรรดิโรมันอันศักดิ์สิทธิ์, จักรวรรดิออสเตรีย-ฮังการี รวมถึงเป็นยศจอมพลของเหล่าทัพอากาศลุฟท์วัฟเฟอ ยศทหารนี้เทียบเท่าได้กับยศจอมพลเรือ () แห่งกองทัพเรือจักรวรรดิและครีคส์มารีเนอ

## จอมพลที่มีชื่อเสียง
### จักรวรรดิโรมันอันศักดิ์สิทธิ์
* เจ้าชายเออแฌนแห่งซาวอย
### ดัชชีเบราน์ชไวค์
* คาร์ล วิลเฮ็ล์ม แฟร์ดีนันท์ ดยุกแห่งเบราน์ชไวค์
### ราชาธิปไตยฮาพส์บวร์ค/จักรวรรดิออสเตรีย/ออสเตรีย-ฮังการี
* คาร์ล ฟิลลิพ เจ้าชายแห่งชวาร์ทเซินแบร์ค
* เอดูอาร์ท ฟ็อน เบิม-แอร์ม็อลลี
### ราชอาณาจักรปรัสเซีย/จักรวรรดิเยอรมัน
* แฟร์ดีนันท์ ฟ็อน เบราน์ชไวค์-ว็อลเฟินบึทเทิล
* เก็พฮาร์ท ฟ็อน บลึชเชอร์
* คาร์ล ฟรีดริช ฟ็อน ชไตน์เม็ทซ์
* เฮ็ลมูท คาร์ล แบร์นฮาร์ท ฟ็อน ม็อลท์เคอ
* เพาล์ ฟ็อน ฮินเดินบวร์ค
### นาซีเยอรมนี
* แอร์วีน ร็อมเมิล
* แกร์ท ฟ็อน รุนท์ชเต็ท
* แฮร์มัน เกอริง
* เฟดอร์ ฟ็อน บ็อค
* วิลเฮ็ล์ม ไคเทิล

หมวดหมู่:นายทหารห้าดาว
หมวดหมู่:ยศทหารเยอรมนี
หมวดหมู่:ยศทหารออสเตรีย
หมวดหมู่:จอมพล
*
*
*
*
*
*
*
*
โอเบอร์โฮเฟินอัมทูเนอร์เซ

**โอเบอร์โฮเฟิน** () หรือชื่อเต็มคือ **โอเบอร์โฮเฟินอัมทูเนอร์เซ** ( "โอเบอร์โฮเฟินบนทะเลสาบทูน") เป็นเทศบาลในรัฐแบร์น ประเทศสวิตเซอร์แลนด์ ตั้งอยู่ชายฝั่งด้านทิศตะวันออกเฉียงเหนือของทะเลสาบทูน ราว 32 กิโลเมตรทางใต้ของกรุงแบร์น เศรษฐกิจท้องถิ่นของเทศบาลนี้คือการทำไร่องุ่นเพื่อทำไวน์

เมืองนี้ถูกกล่าวถึงครั้งแรกในเอกสาร ค.ศ. 1133 ในชื่อ *Obrenhoven* มีการสร้างปราสาทโอเบอร์โฮเฟินซึ่งมีน้ำล้อมรอบในคริสต์ศตวรรษที่ 13 โดยตระกูลเอ็ชเชินบัค ต่อมาตระกูลนี้ถูกบังคับให้ขายปราสาทแก่ราชวงศ์ฮาพส์บวร์คแห่งออสเตรียใน ค.ศ. 1306 ต่อมาเมื่อราชวงศ์ฮาพส์บวร์คพ่ายแพ้ในยุทธการที่เซ็มพัคใน ค.ศ. 1386 กรุงแบร์นก็เริ่มแผ่อิทธิพลเข้าครอบงำภูมิภาคแบร์เนอร์โอเบอร์ลันท์แทนที่ออสเตรีย พวกเขาเข้ายึดโอเบอร์โฮเฟินในปีเดียวกันนั้น และยังได้กว้านซื้อที่ดินทั้งหมดจากขุนนางศักดินาทั้งหลายแถบนี้จนแล้วเสร็จใน ค.ศ. 1397

ตั้งแต่นั้นมา โอเบอร์โฮเฟินก็กลายเป็นเมืองบริวารของกรุงแบร์น ถูกปกครองโดยตระกูล *ฟ็อน แอร์ลัค*  (von Erlach) เชื้อสายแบร์น จนเมื่อตระกูลนี้หมดสายผู้สืบทอด โอเบอร์โฮเฟินก็ถูกปกครองโดยตรงจากกรุงแบร์นอีกครั้ง 

## อ้างอิง

หมวดหมู่:เทศบาลในรัฐแบร์น
คีตภัทร อันติมานนท์

**คีตภัทร อันติมานนท์** (เกิด 21 พฤศจิกายน พ.ศ. 2527)  เป็นนักแสดงหญิงลูกครึ่งไทย-อังกฤษ สังกัดดาราวิดีโอและสถานีโทรทัศน์สีกองทัพบกช่อง 7 มีชื่อเสียงจากละครโทรทัศน์เรื่อง *[[กว่าจะรู้เดียงสา]]* (2543) และเป็นญาติของ ไทไท อันติมานนท์

## ประวัติ
คีตภัทร อันติมานนท์ ชื่อเล่น จิ๊บ เกิดเมื่อวันที่ 21 พฤศจิกายน พ.ศ. 2527 
เป็นนักแสดงในสังกัดดาราวิดีโอและสถานีโทรทัศน์สีกองทัพบกช่อง 7 คีตภัทรเป็นลูกครึ่งไทย-อังกฤษ เป็นลูกสาวคนเล็กของครอบครัวอันติมานนท์ คีตภัทรเป็นนักแสดงสาวชาวไทยซึ่งเป็นน้องสาวของนักแสดงชายคือ จิม เจจินตัย แวนดิว 

### การทำงาน
คีตภัทรเริ่มเข้าสู่วงการบันเทิงเป็นนักแสดงในสังกัดดาราวิดีโอและสถานีโทรทัศน์สีกองทัพบกช่อง 7 และมีผลงานเรื่องแรก คือ กว่าจะรู้เดียงสา แสดงคู่กับ วี วีรภาพ สุภาพไพบูลย์ เป็นที่รู้จักในบทบาท แว่นทิพย์ ซึ่งเป็นนางเอกในละครหลังข่าวเรื่องแรกเมื่อในปี 2543 และละครเรื่อง เจ้าสัวน้อย และผลงานที่แสดงคู่กับ วี วีรภาพ สุภาพไพบูลย์  อีกหนึ่งเรื่องละครเรื่อง ลูกหลง ทำให้คีตภัทรเป็นนักแสดงที่รู้จักและมีชื่อเสียงในยุคนั้นต่อมาคีตภัทรรับงานละครหลาย ๆ เรื่องและเป็นการพลิกบทบาทเป็นนางร้ายและเป็นนักแสดงที่มีคุณภาพและมีความสามารถด้านการแสดงอีกคับคั่ง

## ผลงาน

### ละครโทรทัศน์
*ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์กองทัพบกช่อง 5

### เพลงประกอบละคร
*เพลง ดนตรีในหัวใจ เพลงประกอบละครเบญจา คีตา ความรักขับร้องร่วม
*เพลง เพื่อวันที่ดีกว่า เพลงประกอบละครเบญจา คีตา ความรักขับร้องร่วม

## อ้างอิง

## แหล่งข้อมูลอื่น

*

หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21

หมวดหมู่:นักแสดงสังกัดช่อง 7
โปเกมอน เดอะมูฟวี่ ตอน ความแค้นของมิวทู อีโวลูชัน

***โปเกมอน เดอะมูฟวี่ ตอน ความแค้นของมิวทู อีโวลูชัน*** () เป็นภาพยนตร์โปเกมอนเดอะมูฟวี่ที่ 22 มีเนื้อหาเดียวกันกับเดอะมูฟวี่ภาคแรก และ เดอะมูฟวี่นี้เป็นครั้งแรกเสนอในรูปแบบ 3D โดยใช้ CGI animation ตลอดทั้งเรื่อง ผู้กำกับโดย คุนิฮิโกะ ยูยามะ และ โมะโตะโนะริ ซะกะคิบะระ สำหรับโปเกมอนเดอะมูฟวี่ที่ 22 นี้มีการร่วมมือผู้กำกับ 2 คนครั้งแรกในรอบ 21 ปี เคยร่วมมือผู้กำกับเป็นครั้งที่ 2 ในเรือง รูดอล์ฟ เหมียวน้อยผจญเมืองอีกด้วย ออกฉายในโรงภาพยนตร์ในประเทศญี่ปุ่นเมื่อวันที่ 12 กรกฎาคม พ.ศ. 2562 อย่างไรก็ตามได้ออกฉายในเน็ตฟลิกซ์ทั่วโลกเมื่อวันที่ 27 กุมภาพันธ์ พ.ศ. 2563 เป็นครั้งแรกที่มีการฉายภาพยนตร์โปเกมอนเรื่องนี้นอกประเทศญี่ปุ่นและประเทศเกาหลีใต้

## เรื่องย่อ

## นักแสดง

## ตัวละคร

## เพลงประกอบ

## การตอบรับ

## อ้างอิง

## แหล่งข้อมูลอื่น

หมวดหมู่:ภาพยนตร์อนิเมะที่ออกฉายในปี พ.ศ. 2562
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์แอนิเมชันของโอแอลเอ็ม
หมวดหมู่:ภาพยนตร์โปเกมอน
หมวดหมู่:ภาพยนตร์จินตนิมิตวิทยาศาสตร์
หมวดหมู่:ภาพยนตร์ที่มีฉากบนเกาะสมมติ
หมวดหมู่:วิตสตูดิโอ
มีนาเรปากิสตาน

**มีนาเรปากิสตาน** (; ) เป็นหอคอยอนุสรณ์สถานสาธารณะในลาฮอร์ แคว้นปัญจาบ ประเทศปากีสถาน สร้างขึ้นในช่วง ค.ศ. 1960–1968 ณ จุดที่สันนิบาตมุสลิมแห่งอินเดียผ่านร่างข้อมติลาฮอร์เมื่อวันที่ 23 มีนาคม 1940 ซึ่งเป็นการเรียกร้องอย่างเป็นทางการครั้งแรกให้จัดตั้งมาตุภูมิเอกเทศและเอกราชสำหรับมุสลิมในบริติชอินเดียตามทฤษฎีสองเชื้อชาติ (two-nation theory) ข้อมติดังกล่าวได้นำไปสู่การจัดตั้งรัฐปากีสถานเอกราชเมื่อปี 1947 ในที่สุด

หอคอยนี้ตั้งอยู่ที่ใจกลางสวนสาธารณะในเมืองที่มีชื่อว่า Greater Iqbal Park

## อ้างอิง

## แหล่งข้อมูลอื่น

*
*
*

หมวดหมู่:สิ่งก่อสร้างในลาฮอร์
เต็งติดซุน

[thumb|343x343px|ติงเต๋อซุน วาดโดย [อูตางาวะ คูนิโยชิ|อุตะงาวะ คุนิโยชิ]]
**ติงเต๋อซุน** (จีนตัวเต็ม : 丁得孫 / อังกฤษ : Ding Desun) สำเนียงแต้จิ๋วคือ เต็งติดซุน เป็นตัวละครสมมุติจากซ้องกั๋ง มีฉายาว่า **เสือต้องธนู** (จีน : 中箭虎 / อังกฤษ : Arrow-hit Tiger) เป็นผู้กล้าอันดับที่ 79 ของเขาเหลียงซาน และเป็นคนที่ 43 ในตำแหน่ง 72 สหายดิน ใช้หอกง่ามเป็นอาวุธ

เมื่อตอนที่เหล่ากองทัพเหลียงซานเข้าโจมตีเมืองตงชัง (東昌府 ท.ตังเซียงฮู้) จางชิงสามารถใช้ก้อนหินปราบเหล่าขุนพลของเหลียงซานไปได้ถึง 15 คน ในขณะที่จางชิงเข้ารบกับต่งผิงนั้น เขากับกงว่างก็ขับม้าเพื่อจะมาช่วยจางชิง เขาเข้ารบกับหลวี่ฟางและกัวเซิ่ง แต่ถูกเยี่ยนชิงยิงธนูไปถูกเท้าม้าของเขาล้มลง และถูกจับกุม ภายหลังจึงยอมเข้าร่วมกับเหลียงซาน

ต่อมา เขาได้เป็นหนึ่งในแม่ทัพทหารราบ ในช่วงการรบกับฟางล่า เขาเป็นหนึ่งในนายกองในสังกัดหลูจุ้นอี้ แต่ระหว่างทาง เขาถูกงูกัดและเสียชีวิตจากพิษงู

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัว

**อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัว** () (1948) No 87 เป็นอนุสัญญาขององค์การแรงงานระหว่างประเทศ และเป็นหนึ่งในแปดอนุสัญญาซึ่งประกอบขึ้นเป็นแกนกลางของกฎหมายแรงงานระหว่างประเทศ ตามที่ปฏิญญาว่าด้วยหลักการและสิทธิขั้นพื้นฐานในการทำงาน (Declaration on Fundamental Principles and Rights at Work) ตีความ

## เนื้อหา
อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัวประกอบด้วยอารัมภบทและเนื้อหาสี่ส่วน รวมทั้งสิ้น 21 มาตรา อารัมภบทประกอบด้วยบทนำอย่างเป็นทางการของตราสารนี้ ในสมัยประชุมที่ 31 ของการประชุมใหญ่องค์การแรงงานระหว่างประเทศ เมื่อวันที่ 17 มิถุนายน ค.ศ. 1948 ถ้อยแถลง "ข้อพิจารณา" นำไปสู่การจัดตั้งเอกสารดังกล่าว ข้อพิจารณาเหล่านี้ประกอบด้วยอารัมภบทของธรรมนูญแห่งองค์การแรงงานระหว่างประเทศ การยืนยันปฏิญญาฟิลาเดลเฟียที่เกี่ยวข้องกับประเด็นนี้ และตำขอของสมัชชาสหประชาชาติ เมื่อรับรองรายงานที่ได้รับก่อนหน้านี้เมื่อ ค.ศ. 1947 เพื่อ "ดำเนินการทุกความพยายามซึ่งอาจเป็นไปได้ในการรับอนุสัญญาระหว่างประเทศตั้งแต่หนึ่งฉบับขึ้นไปต่อ" ในข้อความปิดท้าย อารัมภบทระบุวันที่รับ คือ 9 กรกฎาคม ค.ศ. 1948

ส่วนที่ 1 ประกอบด้วย 10 มาตราซึ่งวางเค้าโครงสิทธิของทั้งแรงงานและนายจ้างให้ "เข้าร่วมองค์การตามที่ตนเลือกโดยไม่ต้องขออนุญาตก่อน" นอกจากนี้ สิทธิยังขยายไปถึงองค์การต่าง ๆ เองในการร่างกฎและธรรมนูญ ออกเสียงเลือกผู้ดำรงตำแหน่ง และจัดระเบียบการทำหน้าที่บริหารโดยปลอดการแทรกแซงจากรัฐบาล นอกจากนี้ยังมีความคาดหมายอย่างชัดเจนต่อองค์การเหล่านี้ โดยได้รับกำหนดให้เคารพกฎหมายแผ่นดินในการใช้สิทธิเหล่านี้ ในทางกลับกัน กฎหมายแผ่นดัน "จะต้องไม่ลดทอน หรือมีการใช้บังคับเพื่อลดทอน การรับประกันที่อนุสัญญานี้ให้ไว้" สุดท้าย มาตรา 9 ระบุว่า บทกฎหมายเหล่านี้ใช้บังคับกับทั้งกองทัพและกำลังตำรวจตามที่กฎหมายและระเบียบของชาติกำหนด และไม่ใช้แทนกฎหมายของชาติซึ่งสะท้อนสิทธิเดียวกันของกำลังทั้งสอง

ส่วนที่ 2 ระบุว่า สมาชิก ILO ทุกประเทศจะต้องดำเนินการเพื่อรับประกัน "มาตรการทั้งหมดที่จำเป็นและเหมาะสมเพื่อรับประกันว่าแรงงานและนายจ้างสามารถใช้สิทธิในการรวมตัวอย่างเสรี" ต่อมามีการขยายความประโยคนี้ในอนุสัญญาสิทธิในการรวมตัวและการร่วมเจรจาต่อรอง ค.ศ. 1949 (Right to Organise and Collective Bargaining Convention, 1949)

ส่วนที่ 3 ซึ่งประกอบด้วยมาตรา 12 และ 13 ว่าด้วยปัญหาเทคนิคที่เกีย่วข้องกับอนุสัญญาฯ วางเค้าโครงนิยามของผู้ที่อาจยอมรับ (ทั้งที่มีการดัดแปรหรือไม่) หรือปฏิเสธข้อผูกพันของอนุสัญญานี้ว่าด้วย "ดินแดนที่มิใช่มหานคร" ซึ่งอำนาจปกครองตนเองขยายเข้าไปสู่พื้นที่นี้ นอกจากนี้ ยังอภิปรายถึงกระบวนวิธีพิจารณาการรายงานสำหรับการดัดแปรปฏิญญาก่อนหน้าว่าด้วยการยอมรับข้อผูกพันเหล่านี้

ส่วนที่ 4 วางเค้าโครงกระบวนวิธีพิจารณาสำหรับการให้สัตยาบันอนุสัญญาฯ อย่างเป็นทางการ

## อ้างอิง

หมวดหมู่:องค์การแรงงานระหว่างประเทศ
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
หมวดหมู่:สนธิสัญญาเกี่ยวข้องกับสวีเดน
อาร์ทีวีไอ

**RTVI (Russian Television International)** เป็นเครือข่ายสถานีโทรทัศน์เอกชนของรัสเซีย ที่ใช้ภาษารัสเซียในการออกอากาศ โดยสถานีหลักตั้งอยู่ที่นิวยอร์ก โดยมีผู้ชมหลักคือชุมชนที่พูดภาษารัสเซีย ในประเทศ อิสราเอล เยอรมนี และ สหรัฐอเมริกา RTVI ไม่ได้ออกอากาศในประเทศรัสเซีย แต่ให้บริการแก่ผู้ชมทีวีออนไลน์ในประเทศรัสเซีย

ห้องส่งตั้งอยู่ในนิวยอร์กซิตี้ เทลอาวีฟ เบอร์ลิน และ ริกา สำนักข่าว RTVi ตั้งอยู่ใน กรุงวอชิงตัน ดี.ซี. ลอนดอน มอสโก เคียฟ ทบิลิซิ เยเรวาน และ คีชีเนา ออกอากาศครั้งแรกเมื่อ วันที่ 1 มกราคม 1997 ชื่อเดิมคือช่อง NTV International ก่อนที่จะเปลี่ยนชื่อเป็น RTVi ในปี พ.ศ. 2545

มีรายการพิเศษที่เน้นเรื่องการเมือง ในอิสราเอล และ ชุมชนที่ใช้ภาษารัสเซีย (ตัวอย่างเช่น "Week in Israel") ในอิสราเอลและเยอรมนี (โดยใช้ชื่อรายการนี้ว่า "This Week in Germany")

หมวดหมู่:สถานีโทรทัศน์ในประเทศรัสเซีย
ปวยชวน

**เผยเชวียน** (จีนตัวเต็ม : 裴宣 / อังกฤษ : Pei Xuan) สำเนียงแต้จิ๋วคือ ปวยชวน เป็นตัวละครสมมุติจากซ้องกั๋ง มีฉายาว่า **ตุลาการหน้าเหล็ก** (จีน : 鐵面孔目 / อังกฤษ : Iron Faced Magistrate's Clerk) เป็นผู้กล้าอันดับที่ 47 ของเขาเหลียงซาน และเป็นคนที่ 11 ในตำแหน่ง 72 สหายดิน

เป็นชาวเมืองเก็งเตียวฮู้ (京兆府 ; ปัจจุบันคือเมืองซีอาน มณฑลส่านซี) เคยรับราชการเป็นเลขานุการศาลที่มีความซื่อสัตย์และยุติธรรม แต่โดนเจ้าเมืองใส่ความจนต้องถูกโทษเนรเทศ โชคดีที่เขาได้เติ้งเฟยและเมิ่งคังมาช่วยไว้ ทั้งสองคนจึงพาเขาขึ้นไปเป็นหัวใหญ่ที่ริมน้ำอิ๋นหม่า (飲馬川 ท.อิมเบชวน) เขาเข้าร่วมกับเหลียงซานหลังจากที่ได้รับคำเชิญชวนจากไต้จงและหยางหลิน และได้เป็นหัวหน้าผู้พิพากษา ซึ่งเขามีหน้าที่ในการตัดสินใจเกี่ยวกับการให้รางวัลคนที่ทำดีและการลงโทษคนที่ทำผิด

ในช่วงการปราบกบฏหวังชิ่ง เขาถูกจับพร้อมด้วยเซียวย่างและจินต้าเจียน ทั้งสามคนปฏิเสธที่จะยอมแพ้และเปิดเผยข้อมูลด้านกองกำลังของเหลียงซาน ทั้งสามคนได้รับอิสระเมื่อมีขุนนางคนหนึ่งของหวังชิ่งได้ทำการก่อกบฏ เขาเป็นหนึ่งในผู้กล้าของเหลียงซานที่รอดตายจากศึกฟางล่า และได้กลับไปยังริมน้ำอิมเบชวนพร้อมกับหยางหลิน

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
หมวดหมู่:ตัวละครในบันเทิงคดีจากมณฑลส่านซี
เลงจิ้น

[thumb|311.989x311.989px|หลิงเจิ้น วาดโดย [อูตางาวะ คูนิโยชิ|อุตะงาวะ คุนิโยชิ]]
**หลิงเจิ้น** (จีนตัวเต็ม : 凌振 / อังกฤษ : Ling Zhen) สำเนียงแต้จิ๋วคือ เลงจิ้น เป็นตัวละครสมมุติจากซ้องกั๋ง มีฉายาว่า **พสุธากัมปนาท** (จีน : 轟天雷 / อังกฤษ : Heaven Shaking Thunder) เป็นผู้กล้าอันดับที่ 52 ของเขาเหลียงซาน และเป็นคนที่ 16 ในตำแหน่ง 72 สหายดิน ใช้ปืนใหญ่เป็นอาวุธ เป็นทหารใต้สังกัดของฮูเหยียนจั๋ว เขาได้ใช้ปืนใหญ่สร้างความเสียหายให้แก่ฝ่ายเหลียงซานไปหลายครั้ง วันหนึ่งเขาได้เอาปืนใหญ่ลงเรือเพื่อหวังจะโจมตีเขาเหลียงซานทางอ้อม อู๋ย่งได้วางอุบายให้หยวนเสี่ยวเอ้อกับหยวนเสี่ยวอู่ไปผลักเรือของเขาให้โคลงเคลงไปมา จนทำให้เขาพลัดจมน้ำ เขายอมเข้าร่วมกับเหลียงซานหลังจากการเชิญชวนของซ่งเจียง

หลังการประชุมใหญ่ของผู้กล้า 108 ดาวแห่งโชคชะตา เขาได้เป็นหัวหน้าหน่วยปืนใหญ่ของเหลียงซาน และได้สร้างความเสียหายให้แก่ฝ่ายศัตรูในช่วงการปราบฟางล่า เขาเป็นหนึ่งในผู้กล้าเหลียงซานที่รอดตายมาได้ทุกสมรภูมิ จากนั้น เขาก็ได้รับตำแหน่งอย่างเป็นทางการจากจักรพรรดิ ให้เป็นเจ้าหน้าที่หน่วยปืนใหญ่ประจำราชสำนัก

## อ้างอิง
* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
เอียหยง

[thumb|311.974x311.974px|หยางสง วาดโดย [อูตางาวะ คูนิโยชิ|อุตะงาวะ คุนิโยชิ]]
**หยางสง** (จีนตัวเต็ม : 楊雄 / อังกฤษ : Yang Xiong) สำเนียงแต้จิ๋วคือเอียหยง เป็นตัวละครสมมุติจากซ้องกั๋ง มีฉายาว่า **[[กวนสก]]ป่วย**  (จีน : 病關索 / อังกฤษ : Sick Guan Suo) เป็นผู้กล้าอันดับที่ 32 ของเขาเหลียงซาน แต่เดิมเขาเคยเป็นพัศดีในเมืองกีจิว (薊州) เนื่องจากนางพานเฉี่ยวหยิน (潘巧雲 ท.พัวคาหุน) ซึ่งเป็นเมียของเขา ได้คบชู้กับหลวงจีนเผยหยูไห่ (裴如海 ท.ปวยยิไฮ้) ทำให้เขาได้รู้ความจริงและสังหารนางเสีย จากนั้นได้เดินทางไปยังเขาเหลียงซานพร้อมกับสือซิ่วและสือเซียน ระหว่างทางไปมีเรื่องกับพวกคนของหมู่บ้านสกุลจู้ (祝家村 ท.จอกเกจึง) ทำให้สือเซียนถูกจับตัวไป เขากับสือซิ่วต้องไปขอความช่วยเหลือจากหลี่อิงแห่งหมู่บ้านสกุลหลี่ (李家村 ท.ลิเกจึง) จนทำให้เกิดการยุทธ์บ้านสกุลจู้

ต่อมา เขาได้เป็นหนึ่งในแม่ทัพทหารราบของเหลียงซาน และรอดตายจากสมรภูมิครั้งสุดท้ายในช่วงการปราบกบฏเมืองกังหนำ แต่แล้วเขาก็มีเนื้องอก และป่วยตาย ในขณะที่กำลังเดินทางกลับเมืองหลวง

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
โยอาคิม กรัสซี

**โยอาคิม กรัสซี** (พ.ศ. 2380-19 สิงหาคม พ.ศ. 2447) หรือชื่อทับศัพท์แบบอื่น **โจอาคิม แกรซี**, **โจอาคิม กราซี** สถาปนิกชาวอิตาเลียนเชื้อสาย ออสเตรีย-ฝรั่งเศส ทำงานให้กับรัฐบาลสยามในปลายคริสต์ศตวรรษที่ 19 เป็นสถาปนิกชาวยุโรปคนแรกที่ได้รับการว่าจ้างโดยพระบาทสมเด็จพระจุลจอมเกล้าเจ้าอยู่หัว

## ประวัติ
โยอาคิม กรัสซีเกิดที่เมืองกาโปดิสเตรียของจักรวรรดิออสเตรีย-ฮังการี (ปัจจุบันคือเมืองโคเพอร์ ประเทศสโลวีเนีย) เคยทำงานที่เมืองเซี่ยงไฮ้ระยะหนึ่งให้กับรัฐบาลฝรั่งเศส จากนั้นเดินทางสู่สยามโดยเริ่มทำงานกับห้างค้าไม้ของนายเอดวิน บอนเนอวิลล์ (Edwin Bonneville) ซึ่งห้างนี้ตั้งอยู่ย่านบางคอแหลม ต่อมาโยอาคิมเห็นว่าห้างค้าไม้ไม่รุ่งเรืองนักจึงคิดจะกลับยุโรป แต่ช่วงดังกล่าวมีคนว่าจ้างโยอาคิมให้ออกแบบก่อสร้างคองคอร์เดียคลับ (Concordia Club) เป็นสโมสรสำหรับชาวตะวันตกที่พำนักอยู่ในบางกอก จากนั้นใช้ชีวิตต่อในสยามประกอบอาชีพเป็นสถาปนิก เปิดบริษัทรับเหมาทำตึกเรือนต่าง ๆ และยังรับจ้างต่อเรือ รวมถึงมีกิจการวิ่งเรือกลไฟ โยอาคิม กรัสซี สมรสครั้งแรกกับ หลุยส์ นีโฮ มีบุตรด้วยกัน 3 คน สมรสครั้งสองกับ อเมเรีย สโต๊คเกอร์ มีบุตรด้วยกัน 2 คน

เขาตั้งบริษัทเอกชนต่างด้าวขึ้นเพื่อรับงานรับเหมาก่อสร้างโดยเฉพาะในนามของ Grassi Brothers and Co. ในบางกอก เมื่อ พ.ศ. 2418 

พ.ศ. 2436 นายโยอาคิมเปลี่ยนสัญชาติเป็นฝรั่งเศสเพื่ออาศัยช่องทางในการทำธุรกิจที่สยาม ลงทุนโครงการสร้างทางรถไฟกับมาเลเซีย ต่อมาอีก 10 ปี อันเนื่องจากสยามขัดแย้งกับฝรั่งเศส ทำให้โยอาคิมต้องเดินทางออกจากสยาม รวมเวลาทำงานในสยาม 23 ปี 

## ผลงาน
* คองคอร์เดียคลับ ก่อน พ.ศ. 2416
* อาคารบางหลังในพระราชวังบางปะอิน โดยเฉพาะพระที่นั่งวโรภาษพิมานและประตูเทวราชครรไล พ.ศ. 2415–2419
* วัดนิเวศธรรมประวัติราชวรวิหาร พ.ศ. 2416–2418
* บ้านของพระยาราชานุพันธ์ (สุดใจและทุ้ย บุนนาค) ก่อน พ.ศ. 2418
* บ้านของเจ้าพระยาสุรวงษ์ไวยวัฒน์ (วร บุนนาค) ก่อน พ.ศ. 2418
* เรือนรับรองราชทูตโปรตุเกส พ.ศ. 2418
* วังบูรพาภิรมย์ พ.ศ. 2418–2423
* วังพระองค์เจ้าสายสนิทวงศ์ พ.ศ. 2418–2425
* วังพระองค์เจ้าสวัสดิโสภณ พ.ศ. 2419–2420
* วังกรมหมื่นราชศักดิ์สโมสร พ.ศ. 2420 อย่างน้อย
* วังสะพานถ่าน ราว พ.ศ. 2422
* ศาลสถิตย์ยุติธรรม พ.ศ. 2423–2425
* วังท่าพระ พ.ศ. 2423–2426
* อนุสาวรีย์สมเด็จพระนางเจ้าสุนันทากุมารีรัตน์ที่สวนสราญรมย์ พ.ศ. 2423
* โรงเรียนสุนันทาลัย พ.ศ. 2423
* โรงพิมพ์ที่สะพานช้างโรงสี พ.ศ. 2424–2425
* บ้านเจ้าหมื่นไววรนาถ พ.ศ. 2424–2425
* วังใหม่ประทุมวัน พ.ศ. 2424–2427
* โรงทหารหน้า พ.ศ. 2425–2427
* โรงทหารม้า พ.ศ. 2426 อย่างน้อย
* หอระฆังวัดคอนเซ็ปชัญ พ.ศ. 2426
* โบสถ์นักบุญยอเซฟ พ.ศ. 2426–2434
* ศุลกสถาน พ.ศ. 2427–2430
* ป้อมพระจุลจอมเกล้า พ.ศ. 2427–2436
* สุสานนายเฮนรี อาลาบาศเตอร์ พ.ศ. 2428
* อาคารเก่าโรงเรียนอัสสัมชัญ พ.ศ. 2430–2433
* ตึกวิกตอเรียและตึกเสาวภาคที่ศิริราชพยาบาล พ.ศ. 2431
* ธนาคารฮ่องกงและเซี่ยงไฮ้ พ.ศ. 2431–2433
* คุกมหันตโทษ พ.ศ. 2431–2434

## อ้างอิง

หมวดหมู่:ชาวอิตาลีในประเทศไทย
หมวดหมู่:สถาปนิกชาวอิตาลี
โฮเบี้ยว

**โฮเบี้ยว** (เสียชีวิต 24 กันยายน ค.ศ. 189) มีชื่อในภาษาจีนกลางว่า **เหอ เหมียว** () ชื่อรอง **ชูต๋า** () เป็นขุนพลและขุนนางในช่วงปลายยุคราชวงศ์ฮั่นตะวันออก (東漢 *ตงฮั่น*) ของจีน เดิมโฮเบี้ยวเกิดในตระกูลจู (朱) จึงมีชื่อเดิมว่า **จูเบี้ยว** หรือในภาษาจีนกลางว่า **จู เหมียว** () โฮเบี้ยวเป็นน้องชายบุญธรรม (ต่างบิดาและต่างมารดา) ของโฮจิ๋น (何進 *เหอ จิ้น*) เป็นพี่ชายต่างบิดา (ร่วมมารดา) ของโฮเฮา (何后 *เหอโฮ่ว*) จักรพรรดินีผู้เป็นพระมเหสีของพระเจ้าเลนเต้ (漢靈帝 *ฮั่นหลิงตี้*) และเป็นพระปิตุลา (ลุง) ของหองจูเปียน (皇子辯 *หฺวางจื่อเปี้ยน*)  หรือเล่าเปียน (劉辯 *หลิว เปี้ยน*) 

## ประวัติ
บิดาของโฮเบี้ยวเป็นคนในตระกูลจู (朱) และเป็นสามีคนแรกของบูยงกุ๋น (舞陽君 *อู่หยางจฺวิน*) ผู้มีชื่อตัวว่า "ซิง" (興)  ทั้งสองมีบุตรชายด้วยกันคือจูเบี้ยว (朱苗 *จู เหมียว*; ภายหลังคือโฮเบี้ยว) ต่อมาซิงสมรสใหม่กับเหอ เจิน (何真) โดยไม่ทราบสาเหตุของการสมรสใหม่ที่แน่ชัด (อาจเป็นเพราะสามีคนแรกของซิงที่มีชื่อสกูลจูเสียชีวิต) เวลานั้นเหอ เจินมีบุตรชายอยู่แล้วคนหนึ่งคือโฮจิ๋น (何進 *เหอ จิ้น*) จูเบี้ยวได้ติดตามมารดาเข้ามาอยู่ในตระกูลโฮ (何 *เหอ*) หลังจากนั้นซิงจึงมีบุตรสาวกับเหอ เจินอีก 2 คน บุตรสาวคนหนึ่งคือโฮเฮา (何后 *เหอโฮ่ว*) จักรพรรดินีผู้เป็นพระมเหสีของพระเจ้าเลนเต้ (漢靈帝 *ฮั่นหลิงตี้*) ส่วนบุตรสาวอีกคนเป็นภรรยาของบุตรชายบุญธรรมของเตียวเหยียง (張讓 *จาง ร่าง*) ผู้เป็นขุนนางขันทีในราชสำนัก เมื่อตระกูลโฮขึ้นมามีอำนาจ จูเบี้ยวจึงเปลี่ยนชื่อสกุลเป็นโฮ

เมื่อ ค.ศ. 187 ในรัชสมัยพระเจ้าเลนเต้ ขณะนั้นโฮเบี้ยวดำรงตำแหน่งผู้ว่าราชการเมืองโห้หล้ำ (河南尹 *เหอหนานอิ่น*) โฮเบี้ยวมีความดีความชอบจากการปราบกบฏที่เมืองเอ๊งหยง (滎陽郡 *สิงหยางจฺวิ้น*) จึงได้รับการแต่งตั้งเป็นขุนพลทหารม้าและรถรบ (車騎將軍 *เชอฉีเจียงจฺวิน*) และได้รับการแต่งตั้งให้มีบรรดาศักดิ์เป็นเฮาแห่งอำเภอจี้หยาง (濟陽縣侯 *จี้หยางเซี่ยนโหว*) ในช่วงเวลานั้น โฮเบี้ยวได้แต่งตั้งเยฺว่ อิ่น (樂隱) ชาวเมืองอันเป๋ง (安平郡 *อานผิงจฺวิ้น*) เป็นหัวหน้าเลขานุการ (長史 *จ๋างสื่อ*) ของตน นอกจากนี้ยังมีผู้ใต้บังคับบัญชาคนอื่น ๆ เช่น อุยหอง (衛茲 *เว่ย์ จือ*) ซึ่งไม่มีการระบุว่าดำรงตำแหน่งราชการใด

เมื่อ ค.ศ. 189 หลังพระเจ้าเลนเต้สวรรคต โฮจิ๋นต้องการกำจัดกลุ่มขุนนางขันที เหล่าขุนนางขันทีติดสินบนโฮเบี้ยวและบูยงกุ๋นผู้เป็นมารดา โฮเบี้ยวและบูยงกุ๋นจึงทูลแจ้งโฮเฮาเกี่ยวกับเจตนาที่จะกำจัดกลุ่มขันทีของโฮจิ๋นเพื่อให้โฮเฮาทรงยับยั้งโฮจิ๋นไม่ให้กระทำการเช่นนั้น ต่อมาเมื่อโฮจิ๋นถูกกลุ่มขันทีสังหาร โฮเบี้ยวเข้าร่วมกับอ้วนเสี้ยว (袁紹 *ยฺเหวียน เช่า*) ในการนำกำลังทหารเข้าวังเพื่อกวาดล้างกลุ่มขันที แต่เง่าของ (吳匡 *อู๋ ควาง*) รองขุนพล (部將 *ปู้เจี้ยง*) ใต้บังคับบัญชาของโฮจิ๋นมีความแค้นต่อโฮเบี้ยวที่ไม่เป็นใจด้วยโฮจิ๋น และสงสัยว่าโฮเบี้ยวสมคบคิดกับกลุ่มขันทีในการสังหารโฮจิ๋น เง่าของจึงร่วมมือกับตั๋งบุ่น (董旻 *ต่ง หมิน*) น้องชายของตั๋งโต๊ะ (董卓 *ต่ง จั๋ว*) นำกำลังทหารเข้าโจมตีและสังหารโฮเบี้ยวที่บริเวณหอสังเกตการณ์จูเชฺว่ (朱雀闕 *จูเชฺว่เชฺว่*) แล้วทิ้งศพไว้ในพระราชอุทยาน

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* 

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ขุนพลในยุคราชวงศ์ฮั่น
หมวดหมู่:ข้าราชการของราชวงศ์ฮั่น
หมวดหมู่:บุคคลในยุคราชวงศ์ฮั่นที่ถูกประหารชีวิต
เมา

**เมา** สามารถหมายถึง
***[[เมา (พรรณไม้)]]** ไม้ยืนต้นชนิดหนึ่ง
***[[ภาวะแอลกอฮอล์เป็นพิษ]]** หรือ อาการเมาสุรา
เดอะเกรตเกม

[thumb|300px|แผนที่เปอร์เซียและอัฟกานิสถานทางเหนือในปี ค.ศ. 1857 แสดงภาพ[รัฐข่านคีวา บูคารา และโกกันด์]]

**เดอะเกรตเกม** () เป็นการเผชิญหน้าทางการเมืองและการทูตช่วงคริสต์ศตวรรษที่ 19 ระหว่างจักรวรรดิบริติชและจักรวรรดิรัสเซีย รัสเซียซึ่งในขณะนั้นยึดครองรัฐข่านคาซัคเกรงว่าบริติชจะใช้อิทธิพลทางทหารและการค้ารุกเข้ามาในเอเชียกลาง ขณะที่บริติชกังวลว่ารัสเซียจะเข้าแทรกแซงอินเดียอันเป็นอาณานิคมสำคัญของตนในเอเชียใต้ ทั้งสองฝ่ายจึงพยายามแผ่อำนาจเข้ามาในอัฟกานิสถาน ซึ่งเป็นพื้นที่สำคัญทางยุทธศาสตร์มาตั้งแต่สมัยโบราณ นำไปสู่ความตึงเครียดและคำขู่ว่าจะเกิดสงครามระหว่างสองจักรวรรดิ ชื่อ *เดอะเกรตเกม* ที่นิยามถึงช่วงเวลานี้มีใช้มาก่อนศตวรรษที่ 19 เพื่อหมายถึงเกมที่ต้องชิงไหวชิงพริบ ก่อนจะแพร่หลายทั่วไปโดยนวนิยายเรื่อง *คิม* ของรัดยาร์ด คิปลิง ซึ่งมีฉากหลังในช่วงเวลาดังกล่าว

ต้นศตวรรษที่ 19 อนุทวีปอินเดียซึ่งอุดมไปด้วยทรัพยากรเป็นที่สนใจของทั้งจักรวรรดิบริติชที่กำลังรุกคืบเข้ามาด้วยบริษัทอินเดียตะวันออก และจักรวรรดิรัสเซียที่กำลังขยายอำนาจลงมาทางเอเชียกลาง จุดเริ่มต้นของ *เดอะเกรตเกม* ยังคงเป็นที่ถกเถียง บางส่วนเชื่อว่าเริ่มขึ้นเมื่อรัสเซียชนะสงครามรัสเซีย-เปอร์เซียในปี ค.ศ. 1813 ปีเตอร์ ฮอปเคิร์ก นักเขียนและนักประวัติศาสตร์ชาวบริติชเสนอความเห็นว่าเริ่มในปี ค.ศ. 1836 เมื่อบริติชสนับสนุนชาวเซอร์คัสเซียให้ลุกฮือต่อรัสเซียในคอเคซัส ในบริติชเชื่อว่า *เดอะเกรตเกม* เริ่มขึ้นเมื่อวันที่ 12 มกราคม ค.ศ. 1830 เมื่อลอร์ดเอลเลนโบโรห์ ประธานกรรมการการค้าในอินเดียมอบหมายให้ลอร์ดวิลเลียม เบนทิงค์ ข้าหลวงต่างพระองค์แห่งอินเดียจัดตั้งเส้นทางการค้าใหม่กับเอมิเรตบูคารา บริติชวางแผนจะยึดเอมิเรตอัฟกานิสถานเป็นรัฐในอารักขา และใช้อาณาจักรราชวงศ์กอญัรและรัฐข่านบูคาราเป็นรัฐกันชนเพื่อขวางไม่ให้รัสเซียเข้าถึงมหาสมุทรอินเดีย ในขณะที่รัสเซียต้องการใช้อัฟกานิสถานเพื่อประโยชน์ทางการค้าฝ่ายตน ในปี ค.ศ. 1839 บริติชซึ่งกลัวว่ารัสเซียอาจใช้อัฟกานิสถานในการเดินทัพมาบริติชอินเดียตัดสินใจบุกอัฟกานิสถานและคุมตัวเอมีร์ดอสต์ มุฮัมมัด ข่าน จนเกิดเป็นสงครามอังกฤษ–อัฟกานิสถานครั้งที่หนึ่ง ในช่วงแรกบริติชประสบชัยชนะอย่างง่ายดายก่อนจะถูกตีโต้จนลอร์ดเอลเลนโบโรห์ต้องยอมสงบศึกและส่งตัวดอสต์ มุฮัมมัด ข่านกลับไปปกครองอัฟกานิสถานตามเดิม ถึงแม้ว่าจะเอาชนะอัฟกานิสถานแบบเด็ดขาดไม่ได้ในสงครามครั้งต่อ ๆ มา แต่การพิชิตจักรวรรดิซิกข์และการทำสนธิสัญญากับเปอร์เซียในปี ค.ศ. 1857 รวมถึงการได้ทิเบตมาเป็นรัฐในอารักขาหลังบุกครองทิเบตในปี ค.ศ. 1903 ก็ทำให้บริติชสร้างรัฐกันชนเพื่อป้องกันไม่ให้รัสเซียเข้าถึงบริติชอินเดียได้สำเร็จ

จุดสิ้นสุดของ *เดอะเกรตเกม* ยังคงเป็นที่ถกเถียงเช่นกัน บางส่วนเชื่อว่ายุติในปี ค.ศ. 1907 เมื่อมีความตกลงอังกฤษ-รัสเซีย ขณะที่บางส่วนเชื่อว่าจบลงเมื่อวันที่ 10 กันยายน ค.ศ. 1895 เมื่อบริติชและรัสเซียร่วมลงนามในพิธีสารปามีร์เพื่อกำหนดเขตแดนระหว่างอัฟกานิสถานและรัสเซียด้วยเทือกเขาปามีร์และแม่น้ำอามูดาร์ยา ปัจจุบันมีสื่อบางแห่งใช้ *เดอะเกรตเกม* ในการอธิบายความขัดแย้งด้านผลประโยชน์ของมหาอำนาจยุคใหม่ในดินแดนเอเชียกลาง

## อ้างอิง

หมวดหมู่:คริสต์ศตวรรษที่ 19
ขบวนการฝ่ายต่อต้าน (สตาร์ วอร์ส)

**ขบวนการฝ่ายต่อต้าน** เป็นขบวนการฝ่ายต่อต้านที่ถูกสมมติขึ้นและกองกำลังกึ่งทหารเอกชนที่นำโดยนายพล เลอา ออร์กานา เพื่อต่อต้านกับปฐมภาคีในจักรวาลสมมติของสตาร์ วอร์ส มันเป็นส่วนหนึ่งของกองทัพแห่งสาธารณรัฐใหม่และได้รับแรงบันดาลใจจากพันธมิตรกบฏ ซึ่งได้ก่อตั้งสาธารณรัฐใหม่อันมีระบอบประชาธิไตยขึ้น ภายหลังจากทำสงครามกับจักรวรรดิกาแลกติก เจ้าหน้าที่ฝ่ายอาวุโสจำนวนมากของฝ่ายต่อต้านยังคงอยู่ในกลุ่มฝ่ายกบฏเมื่อสามสิบปีก่อน รวมทั้งนายพล ออร์กานา และพลเรือเอก เอค์บาร์(Admiral Ackbar) ในขณะที่เจ้าหน้าที่นายทหารระดับชั้นผู้น้อยบางคนที่มีพ่อแม่ที่รับใช้ในกลุ่มพันธมิตรกบฏ ดังเช่นกรณีอย่าง โพ ดาเมรอน

ขบวนการฝ่ายต่อต้านถูกก่อตั้งขึ้นโดยวุฒิสมาชิก เลอา ออร์กานา ในการตอบโต้ต่อการกำเนิดของปฐมภาคี กลุ่มเผด็จการทางทหารที่มีอำนาจเพิ่มมากขึ้นจากจักรวรรดิเก่าที่ล่มสลายไปแล้วในเขตพื้นที่ที่ยังไม่ได้สำรวจของกาแล็คซี่, พื้นที่ที่ไม่รู้จัก(the Unknown Regions) โดยฐานที่มั่นสำคัญของผู้จงรักภักดีต่ออดีตองค์จักรพรรดิ สาธารณรัฐใหม่ยังไม่ถือว่าปฐมภาคีเป็นภัยคุกคามอย่างร้ายแรงแต่อย่างใด ดังนั้นวุฒิสมาชิก เลอา ออร์กานาและทหารผ่านศึกในฝ่ายกบฏอีกหลายคน ซึ่งเชื่อว่า ปฐมภาคีจะเป็นภัยร้ายแรงต่อสันติภาพ จึงได้ทำการแยกตัวออกจากกองทัพแห่งสาธารณรัฐใหม่และก่อตั้งฝ่ายต่อต้านเพื่อเฝ้าระวังจากปฐมภาคี ดังที่ปรากฏในเหตุการณ์ของภาพยนตร์*[[สตาร์ วอร์ส: อุบัติการณ์แห่งพลัง]](2015)* ฝ่ายปฐมภาคีได้ใช้อาวุธสุดยอดทำลายระบบดาวบนฐานทัพสตาร์คิลเลอร์ เพื่อกำจัดรัฐบาลแห่งสาธารณรัฐใหม่และระบบดาวที่อยู่ใกล้เคียง ให้หายไปจากกาแลคซี่ที่กำลังอ่อนแอเพื่อพิชิต มีเพียงการต่อต้านโดยฝ่ายต่อต้าน ซึ่งสิ่งที่หวาดกลัวก็ได้กลายเป็นจริงขึ้นมา

ฝ่ายต่อต้าน เป็นตัวชูโรงหลักใน*[[สตาร์ วอร์ส ไตรภาคต่อ]]* เปิดตัวครั้งแรกในภาพยนตร์สตาร์ วอร์ส: อุบัติการณ์แห่งพลัง(2015) และยังปรากฏในภาพยนตร์*[[สตาร์ วอร์ส: ปัจฉิมบทแห่งเจได]](2017) มีการคาดการณ์ว่าจะปรากฏในภาพยนตร์[[สตาร์ วอร์ส: กำเนิดใหม่สกายวอล์คเกอร์]](2019)*

## อ้างอิง
* "The Resistance". Lucasfilm. 18 December 2015. Retrieved 17 November 2017.
* Dockterman, Eliana (12 April 2019). "We Broke Down Every Second of the First Star Wars: Episode IX — The Rise of Skywalker Trailer". TIME. Retrieved 15 April 2019.

หมวดหมู่:องค์กรและหน่วยงานในสตาร์ วอร์ส
หมวดหมู่:องค์การทางการปฏิวัติสมมุติ
หมวดหมู่:หน่วยทางทหารสมมุติ
กองพลทหารราบสรรพาวุธที่ 33 แห่งเอ็สเอ็ส "ชาร์เลอมาญ" (ฝรั่งเศสที่ 1)

**กองพลทหารราบสรรพาวุธที่ 33 แห่งเอ็สเอ็ส "ชาร์เลอมาญ" (ฝรั่งเศสที่ 1)** ( และ **กรมทหารราบชาร์เลอมาญ** เป็นชื่อที่ใช้ร่วมกันสำหรับหน่วยทหารจากอาสาสมัครชาวฝรั่งเศสในแวร์มัคท์และต่อมาเป็นวัฟเฟิน-เอ็สเอ็สในช่วงสงครามโลกครั้งที่สอง มีจำนวนประมาณ 7,340 นาย ถึง 11,000 นาย ที่ทำหน้าที่ในหน่วยที่จุดสูงสุดในปี ค.ศ. 1944 สมาชิกของหน่วยนี้ได้เข้าร่วมในวันสุดท้ายของยุทธการที่เบอร์ลินในพื้นที่ของฟือเรอร์บุงเคอร์และเป็นหนึ่งในกองกำลังฝ่ายอักษะหน่วยสุดท้ายที่ได้ยอมจำนนในเมือง     

## อ้างอิง

หมวดหมู่:รายชื่อของหน่วยวัฟเฟิน-เอ็สเอ็ส
หมวดหมู่:ยุทธการที่เบอร์ลิน
ฟิลิป

**ฟิลิป** หรือ **ฟีลิป** (, ) อาจหมายถึง

## ราชวงศ์ฝรั่งเศส
* พระเจ้าฟีลิปที่ 1 แห่งฝรั่งเศส กษัตริย์ฝรั่งเศส ค.ศ. 1059 ถึง 1108
* พระเจ้าฟีลิปที่ 2 แห่งฝรั่งเศส กษัตริย์ฝรั่งเศส ค.ศ. 1179 ถึง 1223
* พระเจ้าฟีลิปที่ 3 แห่งฝรั่งเศส กษัตริย์ฝรั่งเศส ค.ศ. 1270 ถึง 1285
* พระเจ้าฟีลิปที่ 4 แห่งฝรั่งเศส กษัตริย์ฝรั่งเศส และกษัตริย์นาวาร์ (พระเจ้าฟีลิปที่ 1 แห่งนาวาร์) ค.ศ. 1285 ถึง 1314
* พระเจ้าฟีลิปที่ 5 แห่งฝรั่งเศส กษัตริย์ฝรั่งเศส และกษัตริย์นาวาร์ (พระเจ้าฟีลิปที่ 2 แห่งนาวาร์) ค.ศ. 1316 ถึง 1322
* พระเจ้าฟีลิปที่ 6 แห่งฝรั่งเศส กษัตริย์ฝรั่งเศส ค.ศ. 1328 ถึง 1350
* ฟิลิปที่ 1 ดยุกแห่งออร์เลอ็อง พระราชโอรสในพระเจ้าหลุยส์ที่ 13 แห่งฝรั่งเศสและอานน์แห่งออสเตรีย

## ราชวงศ์เบอร์กันดี
* ฟิลิปที่ 1 ดยุกแห่งเบอร์กันดี (ค.ศ. 1346–1361)
* ฟิลิปที่ 2 ดยุกแห่งเบอร์กันดี (ค.ศ. 1342–1404)
* ฟิลิปที่ 3 ดยุกแห่งเบอร์กันดี (ค.ศ. 1396–1467) 

## ราชวงศ์อื่น ๆ
* ฟีลิปแห่งฟลานเดอส์ (ค.ศ. 1143–1191)
* เจ้าชายฟิลิป เคานต์แห่งแฟลนเดอส์ (ค.ศ. 1837–1905) โอรสในพระเจ้าเลโอโปลด์ที่ 1 กับพระราชินีหลุยส์-มารี
* สมเด็จพระราชาธิบดีฟีลิปแห่งเบลเยียม พระมหากษัตริย์เบลเยียมพระองค์ปัจจุบัน
* เจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร

## ศาสนา
* ฟีลิปอัครทูต อัครทูตคนหนึ่งของพระเยซูในคริสต์ศาสนา

## ตัวละครในบันเทิงคดี
* ฟิลิป วิตเทอร์เบน - ตัวละครจากเรื่องดิอาวล์เฮาส์
* ฟิล โคลสัน - ตัวละครในมาร์เวลคอมิกส์
* ฟิลิป แม็กซิมิเลียน เดอ อินแกรม - ตัวละครจากเรื่องจอมโจรอัจฉริยะ

## ดูเพิ่ม
* 
* ฟิลิปส์
* ฟิลลิปส์
* เฟลิเป

หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:หน้าแก้ความกำกวมชื่อสถานที่
ฟิลลิปส์

**ฟิลลิปส์** () อาจหมายถึง

* ฟิลิปส์ บริษัทอิเล็กทรอนิกส์จากประเทศเนเธอร์แลนด์
* เควิน ฟิลลิปส์ นักฟุตบอลชาวอังกฤษ
* ฌอน ไรท์-ฟิลลิปส์ นักฟุตบอลชาวอังกฤษ
* ณัทธนพล ทินโรจน์ (ฟิลลิปส์) นายแบบ ผู้เข้าแข่งขันรายการเดอะเฟซเมนไทยแลนด์
* มาร์ก ฟิลลิปส์ คู่สมรสในเจ้าหญิงแอนน์ พระราชธิดาในสมเด็จพระราชินีนาถเอลิซาเบธที่ 2 แห่งสหราชอาณาจักร
** ปีเตอร์ ฟิลลิปส์ โอรสในเจ้าหญิงแอนน์ และมาร์ก ฟิลลิปส์
*** ออทัมน์ ฟิลลิปส์ คู่สมรสของปีเตอร์ ฟิลลิปส์
** ซารา ทินดัลล์ (สกุลเดิม ฟิลลิปส์) ธิดาในเจ้าหญิงแอนน์ และมาร์ก ฟิลลิปส์

## ดูเพิ่ม
* ฟิลิป

หมวดหมู่:หน้าแก้ความกำกวมชื่อสถานที่
หมวดหมู่:นามสกุล
หมวดหมู่:นามสกุลอังกฤษ
ชาตรามือ

**ชาตรามือ** เป็นผลิตภัณฑ์ชาไทย ของบริษัท สยาม เอฟ บี โปรดักส์ จำกัด สินค้าภายใต้แบรนด์ชาตรามือมีทั้ง ชาแดง ชาเขียว ชาอูหลง ชากุหลาบ ฯลฯ และยังเปิดร้านจำหน่ายในชื่อร้าน ชาตรามือ

## ประวัติ
เมื่อปี 2463 พี่ชายคนที่สามของพ่อเจ้าของ (นายดิฐพงศ์ เรืองฤทธิเดช) พาพี่น้อง 8 คนอพยพมาจากเมืองแต้จิ๋ว ประเทศจีน เพื่อมาตั้งถิ่นฐานในประเทศไทย  

พี่ชายคนที่สาม ชื่อ ซาแป่ ได้ก่อตั้งร้านชาจีนชื่อว่า ลิมเมงกี (Lim Meng Kee) ร้านชาจีนที่ชื่อ *Lim Meng Kee*  บริเวณแยกเฉลิมบุรี บนถนนเยาวราช  โดยนำเข้าผลิตภัณฑ์ชาจากประเทศจีน และถือเป็นจุดเริ่มต้นธุรกิจชาของครอบครัว 

แต่ชาจีนร้อนไม่ได้รับความนิยมเนื่องจากประเทศไทยมีภูมิอากาศร้อน จึงได้นำเข้าชาแดงเพื่อนำมาทำชานม และชาดำไทยที่ใส่น้ำแข็งลงไป ที่รู้จักในชื่อ ชาเย็น จนในปี พ.ศ. 2488 จึงได้เริ่มชายี่ห้อ *ชาตรามือ*  เริ่มปลูกชาเองที่เชียงราย โดยตั้งโรงงานอยู่ที่กรุงเทพ 

ต่อมาดิฐพงศ์ได้สืบทอดกิจการชาตรามือจากพ่อซึ่งเป็นน้องชายของ ซาแป่ จัดตั้งบริษัท สยาม เอฟ บี โปรดักส์ จำกัด เมื่อปี 2537 ที่ทำออกมาในรูปแบบของผลิตภัณฑ์ชาบรรจุกระป๋อง และต่อมารุ่นที่ 3 คือ พราวนรินทร์ เรืองฤทธิเดช ในปี พ.ศ. 2561 ออกผลิตภัณฑ์ ชากุหลาบ และซอฟต์เสิร์ฟรสชาติต่าง ๆ อย่างไอศกรีมชาไทย

## การตลาด
ชาตรามือมีส่วนแบ่งของตลาดชาไทยถึง 70-80% ของทั้งประเทศ จากข้อมูลปี พ.ศ. 2562 มีสาขา 92 สาขาทั่วประเทศไทย แบ่งเป็น 60 สาขาในกรุงเทพฯ และ 32 สาขาในหัวเมืองใหญ่ ได้แก่ 10 สาขาในภาคเหนือ, 11 สาขาในภาคอีสาน, 7 สาขาในภาคตะวันออก และ 4 สาขาในภาคใต้ โดยทุกสาขาเป็นการลงทุนเองของทางบริษัท และยังมีสาขาในมาเลเซีย 11 สาขา ช่วงกลางปี 2560 เปิดสาขาเกาหลีใต้เป็นสาขาแรก ในปี 2562 เปิดสาขา ย่าน Causeway Bay ที่ฮ่องกง และสาขาในประเทศอื่นอย่าง พม่า, สิงคโปร์, บรูไน, กัมพูชา และประเทศจีน สาขาแรกในสหรัฐ อยู่ที่เมืองลอสแอนเจลิส รัฐแคลิฟอร์เนีย เปิดเมื่อ พ.ศ. 2567

ชาตรามือยังมีลูกค้าอย่าง คาเฟ่ อเมซอน ที่สั่งซื้อครั้งละ 88.5 ตันต่อเดือน ชาตรามือยังส่งออกไปยังประเทศแถบอาเซียน อย่าง สิงคโปร์ อินโดนีเซีย กัมพูชา และจีน  บริษัทมีรายได้จากชาปรุงสำเร็จ 40% ชาเขียวปรุงสำเร็จ 40% ผลิตภัณฑ์อื่น 20% สัดส่วนจำหน่ายในประเทศ 60% และส่งออกต่างประเทศ 40%

นอกจากนี้ ชาตรามือยังมีธุรกิจชาระดับพรีเมียม "ซีทีเอ็ม" เปิดสาขาแรกที่ดุสิต เซ็นทรัล พาร์ค

## อ้างอิง

หมวดหมู่:ตราสินค้าไทย
หมวดหมู่:ตราสินค้าผลิตภัณฑ์เครื่องดื่ม
หมวดหมู่:เครื่องดื่มไทย
หมวดหมู่:แบรนด์เครื่องดื่มสัญชาติไทย
อนุสัญญาว่าด้วยสิทธิในการรวมตัวและการร่วมเจรจาต่อรอง

**อนุสัญญาว่าด้วยสิทธิในการรวมตัวและการร่วมเจรจาต่อรอง** () (1949) No 98 เป็นอนุสัญญาขององค์การแรงงานระหว่างประเทศ (ILO) เป็นหนึ่งในแปดอนุสัญญาพื้นฐานขององค์การฯ

## เนื้อหา
อารัมภบทของอนุสัญญาฉบับที่ 98 หมายเหตุว่ามีการลงมติรับเมื่อวันที่ 1 กรกฎาคม ค.ศ. 1949 หลังจากนี้ ข้อหนึ่ง อนุสัญญาฯ ครอบคลุมสิทธิของสมาชิกสหภาพแรงงานในการจัดระเบียบอย่างอิสระ โดยปราศจากการแทรกแซงของนายจ้างในมาตรา 1 ถึง 3 ข้อสอง มาตรา 4 ถึง 6 กำหนดการสร้างสิทธิเป็นลายลักษณ์อักษรในการร่วมเจรจาต่อรอง และกฎหมายของรัฐสมาชิกแต่ละรัฐต้องให้การส่งเสริมสิทธิดังกล่าว

### สิทธิในการรวมตัว
มาตรา 1 ระบุว่าแรงงานจะต้องได้รับการคุ้มครองจากการเลือกปฏิบัติสำหรับการเข้าร่วมสหภาพแรงงาน โดยเฉพาะอย่างยิ่งเงื่อนไขของนายจ้างที่ห้ามเข้าร่วมสหภาพแรงงาน การปลดออกหรือความเดียดฉันท์อื่นใดสำหรับการเป็นสมาชิกสหภาพแรงงานหรือเข้าร่วมกิจกรรมของสหภาพแรงงาน มาตรา 2 กำหนดให้ทั้งองค์การแรงงานและนายจ้าง (เช่น สหภาพแรงงานและสมาพันธ์ธุรกิจ) ไม่ควรถูกแทรกแซงในการจัดตั้ง การทำหน้าที่หรือการบริหารองค์การ โดยเฉพาะมาตรา 2(2) ห้ามสหภาพถูกนายจ้างครอบงำผ่าน "วิธีการทางการเงินหรือวิธีอื่น" (เช่น นายจ้างให้เงินทุนแก่สหภาพ หรือนายจ้างเข้ามามีอิทธิพลในตัวผู้ดำรงตำแหน่ง) มาตรา 3 กำหนดให้สมาชิก ILO แต่ละประเทศมีกลไกที่เหมาะสมสำหรับทำให้มาตรา 1 และ 2 เกิดผล เช่น องค์การเฝ้าดูภาครัฐ 

### สิทธิในการร่วมเจรจาต่อรอง
มาตรา 4 ว่าด้วยการร่วมเจรจาต่อรอง โดยกำหนดให้กฎหมายส่งเสริม "การพัฒนาและการใช้ประโยชน์อย่างสมบูรณ์ซึ่งกลไกสำหรับการเจรจาโดยสมัครใจ" ระหว่างองค์การแรงงานและกลุ่มนายจ้างเพื่อวางระเบียบการจ้างงาน "ด้วยวิธีการความตกลงร่วม" มาตรา 5 ระบุว่า กฎหมายของชาติสามารถมีกฎหมายต่างหากสำหรับตำรวจและทหาร และอนุสัญญาฯ ไม่มีผลต่อกฎหมายที่มีอยู่เมื่อสมาชิก ILO ให้สัตยาบันอนุสัญญาฯ มาตรา 6 ยังให้ข้อยกเว้นแก่ "ตำแหน่งข้าราชการซึ่งมีส่วนในการบริหารจัดการรัฐ"

## อ้างอิง

## แหล่งข้อมูลอื่น
* Text of the Convention

หมวดหมู่:องค์การแรงงานระหว่างประเทศ
หมวดหมู่:อนุสัญญา
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
หมวดหมู่:สนธิสัญญาเกี่ยวข้องกับสวีเดน
เสรีภาพในการสมาคม

**เสรีภาพในการสมาคม** () ครอบคลุมทั้งสิทธิของปัจเจกบุคคลในการเข้าร่วมหรือออกจากกลุ่มโดยสมัครใจ สิทธิของกลุ่มในการดำเนินการกระทำร่วม (collective action) เพื่อผลักดันผลประโยชน์ของสมาชิก และสิทธิของสมาคมในการยอมรับหรือปฏิเสธการรับสมาชิกโดยอาศัยเกณฑ์หนึ่ง ๆ เสรีภาพในการสมาคมเป็นทั้งสิทธิของปัจเจกบุคคลและสิทธิร่วมกัน ซึ่งระบบกฎหมายสมัยใหม่และประชาธิปไตยทุกระบบรับประกัน ได้แก่ รัฐบัญญัติสิทธิของสหรัฐ, อนุสัญญายุโรปว่าด้วยสิทธิมนุษยชน ข้อ 11, กฏบัตรสิทธิและเสรีภาพแคนาดา, และกฎหมายระหว่างประเทศ รวมทั้งปฏิญญาสากลว่าด้วยสิทธิมนุษยชน ข้อ 20 และ 23 และกติการะหว่างประเทศว่าด้วยสิทธิพลเมืองและสิทธิทางการเมือง ข้อ 22 โดยปฏิญญาว่าด้วยหลักการพื้นฐานและสิทธิในการทำงานขององค์การแรงงานระหว่างประเทศก็รับรองสิทธิเหล่านี้ด้วย

เสรีภาพในการสมาคมแสดงออกในรูปสิทธิในการเข้าร่วมสหภาพแรงงาน มีเสรีภาพในการพูดหรือเข้าร่วมสมาคมโต้วาที พรรคการเมือง หรือสโมสรหรือสมาคมอื่นใด รวมทั้งนิกายและองค์การศาสนา ภราดรภาพ และสโมสรกีฬา และไม่ถูกบังคับให้เข้าร่วมสมาคมหนึ่ง ๆ เสรีภาพในการสมาคมมีความเชื่อมโยงใกล้ชิดกับเสรีภาพในการรวมตัว โดยเฉพาะอย่างยิ่งภายใต้รัฐบัญญัติสิทธิของสหรัฐ 

อย่างไรก็ดี ศาลและเจ้าพนักงานที่ได้รับมอบหมายของเขตอำนาจท้องถิ่นอาจมีข้อกำหนดสิทธิของอาชญากรที่ถูกพิพากษาลงโทษโดยเป็นเงื่อนไขข้อกำหนดตามกฎหมายก็ได้ สิทธิเสรีภาพในการสมาคมและเสรีภาพในการรวมตัวอาจมีการสละภายใต้บางพฤติการณ์ เช่น การให้การรับสารภาพว่ากระทำความผิดหรือการพิพากษาลงโทษ คำสั่งห้ามกระทำการหรือกระบวนวิธีการค้นและการยึดของผู้ถูกคุมความประพฤติ


หมวดหมู่:สิทธิมนุษยชนแบ่งตามประเด็น
ลิซแอนด์เดอะบลูเบิร์ด

***ลิซแอนด์เดอะบลูเบิร์ด*** ()  เป็นภาพยนตร์อนิเมะแนวชีวิตจากประเทศญี่ปุ่นใน ค.ศ. 2018 ที่ผลิตโดยเกียวโตแอนิเมชัน กำกับโดยนาโอโกะ ยามาดะ และเขียนบทโดยเรโกะ โยชิดะ ซึ่งได้โครงเรื่องจากชุดนวนิยายเรื่อง *[[ฮิบิเคะ! ยูโฟเนียม]]* ที่ประพันธ์โดย Ayano Takeda ภาพยนตร์ได้โครงเรื่องจากนวนิยายเรื่อง *Hibike! Yūfoniamu Kitauji Kōkō Suisōgaku-bu, Haran no Dainigakushō Kōhen* ที่ตีพิมพ์ใน ค.ศ. 2017 ภาพยนตร์เรื่องนี้เป็นภาคต่อแยกจากอนิเมะโทรทัศน์ *ฮิบิเคะ! ยูโฟเนียม* โดยจะมุ่งเน้นไปยังเนื้อเรื่องของมิโซเระ โยโรอิสุกะ และ โนโซมิ คาซากิ ตัวละครรองจาก *ฮิบิเคะ! ยูโฟเนียม*

ภาพยนตร์เข้าฉายเมื่อวันที่ 21 เมษายน ค.ศ. 2018 ในประเทศญี่ปุ่น โดยในสหรัฐภาพยนตร์เข้าฉายแบบจำกัดรอบในวันที่ 9 พฤศจิกายน ค.ศ. 2018 และฉายรอบปฐมทัศน์ในแคนาดาในวันที่ 2 มกราคม ค.ศ. 2019 ภาพยนตร์ได้รับเสียงชื่นชมจากนักวิจารณ์ในแง่บวกโดยส่วนใหญ่ได้ยกย่องความสัมพันธ์และบุคลิกของตัวละครหลักทั้งสอง เพลงประกอบ และแอนิเมชัน

## อ้างอิง

## แหล่งข้อมูลอื่น
*  
*  
*  
* 
* 
* 

หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2561
หมวดหมู่:ภาพยนตร์ญี่ปุ่น
หมวดหมู่:เกียวโตแอนิเมชัน
หมวดหมู่:การ์ตูนญี่ปุ่นแนวนาฏกรรม
มานัต วงษ์วาทย์

พลอากาศเอก **มานัต วงษ์วาทย์** นายกสมาคมอุตสาหกรรมเพื่อการป้องกันประเทศ กรรมการอิสระ บริษัท ไทยคม จำกัด (มหาชน)  อดีตทหารอากาศและอดีตนักการเมืองชาวไทย อดีตสมาชิกวุฒิสภาไทย ชุดที่ 12 อดีตผู้บัญชาการทหารอากาศ อดีตนายทหารราชองครักษ์พิเศษ

## ประวัติ
พล.อ.อ.มานัต วงษ์วาทย์ เกิดเมื่อวันที่ 15 กรกฎาคม พ.ศ. 2503 เป็น เตรียมทหาร (ตท.) รุ่นที่ 20 ร่วมรุ่น บิ๊กแดง–พล.อ.อภิรัชต์ คงสมพงษ์ ผบ.ทบ.,โรงเรียนนายเรืออากาศรุ่นที่ 27 และโรงเรียนนายเรืออากาศเยอรมัน , ผ่านหลักสูตรโรงเรียนเสนาธิการทหารอากาศ นายทหารอากาศชั้นผู้บังคับฝูง และวิทยาลัยการทัพอากาศ , เคยเป็นผู้ช่วยทูตฝ่ายทหารอากาศประจำเบอร์ลิน เยอรมนี รักษาราชการผู้ช่วยทูตฝ่ายทหารอากาศ กรุงปารีส ฝรั่งเศส และกรุงโรม อิตาลี , ผู้บังคับการกองบิน 7 สุราษฎร์ธานี ผู้บังคับบัญชาคนแรกของฝูงบินรบกริพเพน และ เป็นอดีตประธานคณะกรรมการสรรหาและค่าตอบแทน บริษัท ไทยคม จำกัด (มหาชน)

คู่สมรส แพทย์หญิง วิไลภรณ์ วงษ์วาทย์

## การทำงาน
* เสนาธิการทหารอากาศ พ.ศ. 2561
* ผู้บัญชาการทหารอากาศ พ.ศ. 2562
* กรรมการอิสระ บริษัท ไทยคม จำกัด (มหาชน) พ.ศ. 2564  
* นายกสมาคมอุตสาหกรรมเพื่อการป้องกันประเทศ พ.ศ. 2565
* นายกสมาคมชาวจันทบุรี พ.ศ. 2566 - พ.ศ. 2567

## เครื่องราชอิสริยาภรณ์

### ไทย

### ต่างประเทศ

*  :
** พ.ศ. 2566 - 80x80px เหรียญปิงกัต จาซา เกมิลัง (เท็นเทรา)

## อ้างอิง

หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลที่เกิดในปี พ.ศ. 2503
หมวดหมู่:ทหารอากาศชาวไทย
หมวดหมู่:พลอากาศเอกชาวไทย
หมวดหมู่:พลอากาศโทชาวไทย
หมวดหมู่:ราชองครักษ์พิเศษ
หมวดหมู่:ผู้บัญชาการทหารอากาศไทย
พระเจ้าทุฏฐคามณีอภัย

**พระเจ้าทุฏฐคามณีอภัย** (; ) เป็นพระมหากษัตริย์สิงหล ผู้ครองกรุงอนุราธปุระระหว่าง พ.ศ. 382 – 406 ทรงมีชื่อเสียงจากการยึดอำนาจจากพระเจ้าเอลาระชาวทมิฬที่ยึดครองกรุงอนุราธปุระมาตั้งแต่ พ.ศ. 338 ต่อมาได้ทรงขยายและปรับปรุงเมืองอนุราธปุระเพื่อป้องกันการรุกรานจากอริราชศัตรู

เนื่องทรงมีบทบาทสำคัญในประวัติศาสตร์ เรื่องราวของพระองค์จึงถูกเสริมแต่งด้วยตำนานปรัมปรา อย่างไรก็ตามข้อมูลจากจารึกร่วมสมัยพบว่าหลายเรื่องมีมูลความจริง

## อ้างอิง

หมวดหมู่:พระมหากษัตริย์สิงหล
วาซีลี โซโคลอฟสกี

**วาซีลี แดนิโลวิช โซโคลอฟสกี** () เป็นนายพลโซเวียตและจอมพลแห่งสหภาพโซเวียตผู้นำกองทัพกองทัพแดงบนแนวรบด้านตะวันออกในช่วงสงครามโลกครั้งที่สอง ในฐานะหัวหน้าเจ้าหน้าที่ของเกออร์กี จูคอฟ โซโคลอฟสกีช่วยวางแผนและดำเนินการยึดครองเบอร์ลิน

หมวดหมู่:จอมพลแห่งสหภาพโซเวียต
หมวดหมู่:วีรชนแห่งสหภาพโซเวียต
หมวดหมู่:ทหารชาวโซเวียตในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง